Kauniit ja rohkeat

**Kauniit ja rohkeat** () on yhdysvaltalainen saippuasarja, jonka ensimmäinen jakso näytettiin kotimaassaan 23. maaliskuuta 1987. Sen luojat ja alkuperäiset tuottajat olivat William J. Bell ja Lee Phillip Bell, joiden työtä on myös toinen suosittu saippuasarja *[[Tunteita ja tuoksuja]]* (*The Young and the Restless*). Sarjaa tuottaa Bell-Phillip Television Productions Inc., ja sitä esitetään CBS-televisiokanavalla, yksi, noin 20 minuutin jakso joka arkipäivä. Suomessa sarjaa näytetään MTV3-kanavalla. 

Sarjalla on yli 26 miljoonaa katsojaa yli sadassa maassa. Italiassa sitä lähetetään nimellä *Beautiful*, Ranskassa nimellä *Amour, gloire et beauté*, Belgiassa, Sveitsissä, Luxemburgissa ja Marokossa nimellä *Top Models* ja Ruotsissa *Glamour* sekä Yhdysvalloissa espanjaksi *Belleza y poder*.

## Esittäminen Suomessa
Suomessa sarjan ensiesitys tapahtui Kolmoskanavalla 20. tammikuuta 1992 ja sarja siirtyi kanavauudistuksen jälkeen MTV3-kanavalle 1993. Kyseessä oli ensimmäinen Suomessa nähty päivittäinen saippuaooppera, ja se keräsi parhaimpina 1990-luvun vuosinaan enemmän katsojia kuin mikään muu televisio-ohjelma; sarjan suosio alkoi kasvaa jo vuoden 1992 syksyllä ja miljoonan katsojan raja meni rikki usein. Katsojien ikäjakauma oli laaja teineistä eläkeikäisiin; jopa valtioneuvos Johannes Virolainen tunnustautui sarjan ystäväksi. Useita *Kauniiden ja rohkeiden* näyttelijöitä vieraili 1990-luvun aikana Suomessa manageri Heikki "Hessu" Reijosen toimiessa matkojen järjestäjänä, ja vastavuoroisesti suomalaisten iltapäivä- ja viikkolehtien toimittajia kävi seuraamassa sarjan kuvauksia Yhdysvalloissa.

*Kauniit ja rohkeat* -sarjan vastaava tuottaja Bradley Bell arvioi ''Iltalehden'' haastattelussa 1990-luvulla sarjan suosion perustuvan siihen, että roolihahmot olivat tavallisia ihmisiä, joihin katsojien oli helppo samastua. Ihmissuhteiden lisäksi sarjassa on käsitelty erilaisia ongelmia ja kipeitäkin aiheita, kuten insestiä, raiskausta ja asunnottomuutta. Bell korosti, että sarjan ensisijainen tarkoitus oli viihdyttää ja puhutella katsojia tunnetasolla. Amerikkalaisen saippuaooppera-ohjelmatyypin uranuurtaja Suomessa oli ollut 1960-luvun lopulta 1970-luvun puoliväliin saakka kerran viikossa esitetty sarja ''Peyton Place'', ja samalla linjalla olivat jatkaneet 1980-luvun maailmanlaajuiset suursuosikit ''Dallas'' ja sen hieman myöhemmin aloittanut kilpailija ''Dynastia''. Jatkuvajuoniset perhesarjat ovat olleet eräänlainen ihmissuhdelaboratorio, jonka sekoituksia tarkkailemalla katsojat ovat ainakin kuvitelleet voivansa ymmärtää paremmin omia ja läheistensä ongelmia.

Suomessa *Kauniiden ja rohkeiden* suosion ilmiömäisyys näkyi vahvasti esimerkiksi siinä, että Väestörekisterikeskuksen mukaan 1990-luvulla 33 ja 2000-luvun ensimmäisellä vuosikymmenellä vielä kahdeksan tyttövauvaa sai etunimekseen Brooke. Lisäksi Carolineksi kastettiin vuoteen 2009 mennessä lähes tuhat tyttöä.  Toisaalta Ridge-nimen sai Suomessa vain kolme poikaa. *Kauniiden ja rohkeiden* saamat katsojaluvut olivat hieman yllättäviä siihen nähden, että 1980-luvun lopulta lähtien suomalainen katsojakunta oli kanavatarjonnan lisääntymisen myötä pirstoutunut eivätkä kaikki enää katsoneet kaikkea kuten television alkuaikoina.

Sarjan suosio alkoi hiipua, kun MTV3 aloitti vuonna 1999 kotimaisen saippusarjan *[[Salatut elämät]]*, joka vei nopeasti *Kauniiden ja rohkeiden* aseman kanavan katsojamagneettina. Vielä keväällä 2000 sarjaa seurasi parhaimmillaan lähes 900 000 katsojaa, minkä jälkeen katsojaluvut ovat tippuneet huomattavasti. Nykyisin sarjaa seuraa päivittäin noin 200 000 suomalaista. Sarjaa on esitetty 18. marraskuuta 2013 alkaen yksi jakso päivässä. 

Vuonna 2015 *Kauniit ja rohkeat* ei enää yltänyt Suomessa kahdenkymmenen katsotuimman ohjelman joukkoon. Sarjan seitsemästuhannes jakso esitettiin MTV3:lla 23. marraskuuta 2015.

## Forrester Creations
Forrester Creations on Ericin ja Stephanien perustama muotitalo.

## Hahmot

**Eric Forrester**
Forresterin perheen patriarkka ja Stephanien leski. Ericillä on kuusi lasta: Ridge, Thorne, Kristen ja Felicia yhdessä Stephanien kanssa ja Rick (oikeasti Eric Junior) ja Bridget avioliitostaan Brooken kanssa. Ericillä ja Stephaniella oli myös tytär Angela, joka on kuollut. Eric on lahjakas muotisuunnittelija, joka on perustanut Stephanien kanssa Forrester Creations -muotitalon. Hän on päättäväinen ja vahva persoona, jolle perheen yhtenäisyys ja lapset ovat hänen elämässään tärkeimmät asiat. Stephanien lisäksi hän on ollut naimisissa Brooke Loganin, Donna Loganin ja Sheila Carterin kanssa. Eric ja Ridge myivät Forrester Creations muotitalon liikemies Bill Spencerille, Forresterit saivat jäädä töihin entiseen yritykseensä. Eric on nykyään Forrester Creations -muotitalon toimitusjohtaja ja osaomistaja, 25 % osuudellaan. Eric on edelleen vahvasti mukana muotitalon toiminnassa ja päätöksissä. Stephanien kuoleman jälkeen Eric seurusteli entisen miniänsä Taylor Hayesin kanssa, kunnes Taylor jätti tämän ja poistui kaupungista. Nykyään Eric on naimisissa Donna Forresterin kanssa. 

**Brooke Logan**
Brooke on Stephen ja Beth Loganin vanhin lapsi. Brooke on ollut naimisissa kolmen Forresterin perheen miehen kanssa (Ridgen, Ericin ja Thornen), sekä Nick Maronen ja Whip Jonesin kanssa. Hänellä on ollut muitakin miessuhteita. Brookella on viisi lasta: Rick ja Bridget Ericin kanssa, Ridge Junior eli R.J. Ridgen kanssa, Jack Nick Maronen kanssa ja Hope Deacon Sharpen kanssa. Deacon Sharpe oli Bridgetin aviomies, ja hänellä ja Brookella oli salasuhde. Jack on Brooken ja Nick Maronen biologinen lapsi, mutta Taylorin kantama ja synnyttämä. Brooke ja Ridge palasivat taas yhteen ja järjestivät seitsemännet häänsä huhtikuussa 2013. Ridge kuitenkin jätti Brooken häämatkan aikana, ja liitto paljastui mitättömäksi. Nyt Brookella on vispilänkauppaa lankonsa Bill Spencerin kanssa. Brooke Logan on lahjakas kemisti, joka kehitti BeLieF-yhdisteen – aineen, joka tekee tekstiilit rypistymättömiksi. Kun Deacon palasi kaupunkiin, hänellä ja Brookella oli säpinää. Brooke on  naimisissa Ridgen kanssa.

**Ridge Forrester**
Ridge on Ericin ja Stephanien vanhin poika. Ridgen oikea isä  on Massimo Marone. Ridge on Forrester Creations -muotitalon osaomistaja 25 prosentin osuudellaan. Ridge on ollut naimisissa Carolinen, Brooken ja Taylorin kanssa, joista kahden viimeksi mainitun kanssa useampaan eri otteeseen. Hänellä on neljä lasta: Thomas, Steffy (Stephanie) ja Phoebe Taylorin kanssa ja Ridge Junior eli RJ Brooken kanssa. Hän pitää myös Hopea (joka on biologisesti Brooken ja Deaconin lapsi) omana tyttärenään, koska on kasvattanut tätä yhdessä Brooken kanssa. Ridgen entinen vaimo Caroline oli Bill Spencerin siskon tytär. Ridge on erittäin lahjakas ja tunnettu muotisuunnittelija, joka on työskennellyt suurimman osan urastaan Forrester Creationsissa. Hän on päättäväinen ja temperamenttinen luonne, joka tuntuu useinkin pitävän itseään muita parempana. Lisäksi Ridge seurusteli vähän aikaa Ashley Abbottin kanssa. Ridge ja Brooke järjestivät seitsemännet häänsä huhtikuussa 2013, mutta Ridge jätti Brooken häämatkan aikana, ja liitto paljastui mitättömäksi. Ridge lähti kaupungista ja työskenteli yli vuoden Forrester Internationalin johtajana. Ridge palasi takaisin Los Angelesiin toukokuussa 2014. Nykyisin on naimisissa Brooken kanssa.

**Thorne Forrester**
Thorne on Ericin ja Stephanien poika. Hän on Darlan aviomies ja heillä on tytär Alexandria. Darla kuoli auto-onnettomuudessa. Tämän jälkeen Thorne kihlautui Taylor Hayesin kanssa, mutta lopulta he erosivat kun Nick Marone astui Taylorin elämään. Myöhemmin Thorne ja Taylor yrittivät seurustelua uudelleen, mutta enimmäkseen Thorne on elänyt sinkkuna. Thornen tytär Alexandria, ”Aly”, on saapunut teini-ikäisenä takaisin kaupunkiin, ja työskentelee nyt Forrester Creationsissa, sekä seurustelee Forrester Creationsin valokuvaaja Oliver Jonesin kanssa.

**Donna Logan**
Donna on Brooke Loganin pikkusisko ja oli naimisissa Eric Forresterin kanssa. Eric ja Donna adoptoivat Donnan ja Justin Barberin pojan Marcuksen. Donna on työskennyllyt Forrester Creationsilla mallina. Donna jätti Ericin äitinsä kuoltua, mistä Donna syytti Stephanieta. Donna meni naimisiin nuoruudenrakkautensa ja Marcuksen biologisen isän Justinin kanssa, mutta he erosivat. Tämän jälkeen hän alkoi tapailla Nick Maronea, joka oli myös Pam Douglasin ihastuksen kohteena. Nick kuitenkin poistui kaupungista, jonka jälkeen Donna ei ole tapaillut ketään. Donnalla on kuitenkin edelleen lämpimiä tunteita entistä aviomiestään Ericiä kohtaan. Donna ja Eric ovat naimisissa.

**Katie Logan** 
Katie on Brooke ja Donna Loganin nuorin sisar. Katie Logan työskenteli aiemmin Forresterilla PR-vastaavana. Katie seurusteli Nick Maronen kanssa, mutta he erosivat ja Katie tutustui liikemies Bill Spenceriin ja he alkoivat seurustella ja menivät kihloihin ja naimisiin. Bill Spencer sai vallattua Forrester Creationsin itselleen ja teki Katiesta toimitusjohtajan. Katie ja Bill saivat pojan, William Logan "Will" Spencerin. Katie ja Bill olivat pitkään yhdessä, kunnes Bill petti Katiea tämän sisaren Brooken kanssa. Tämän tultua julki Katie jätti Billin ja sai avioerossa 1 % Billin Spencer Publications -yrityksestä. Billin sisaren Karenin avustuksella Katiesta tuli Spencerin toimitusjohtaja. Katie oli kihloissa Ridge Forresterin kanssa, suhde kuitenkin päättyi Ridgen ja Caroline Spencerin suhdeen alettua. Katie jätti Ridgen, palasi yhteen Billin kanssa, ja he menivät uudelleen naimisiin. 

**Steffy Forrester** 
Steffy on Ridgen ja Taylorin tytär. Steffylla oli kaksoissisar Phoebe, joka kuoli auto-onnettomuudessa. Steffy ihailee mummoaan, kaimaansa Stephanieta. Steffy työskentelee nykyisin Forrester Creationsilla toisena toimitusjohtajana yhdessä isänsä Ridgen kanssa.Steffy on seurustellut Donnan pojan Marcuksen kanssa ja ollut kihloissa Rickin kanssa. Steffy on ollut myös ihastunut Bill Spenceriin. Steffy yrittää häätää Loganit Forrester Creationsista. Steffy on ollut naimisissa Liam Spencerin kanssa, ja hän odotti Liamille lasta. Steffy sai kuitenkin keskenmenon, josta seurasi komplikaatio. Komplikaation vuoksi Steffy ei voi enää ikinä saada lapsia, ja tämän vuoksi hän jätti Liamin ja häipyi Pariisiin. Steffy pyysi Liamia menemään yhteen Hopen kanssa, koska ajatteli, että Hope pystyisi tarjota Liamille onnellisen avioliiton ja perheen. Steffy vieraili perheensä luona muutaman kerran, ja palasi vakituisesti takaisin lokakuussa 2015. Steffy oli jälleen kiinnostunut Liamista, joka oli parhaillaan suhteessa Ivy Forresterin kanssa. Steffy ja Liam menivät lopulta uudelleen naimisiin. Nykyään Steffy on naimisissa Finneganin kanssa ja hänellä on 2 lasta. Kelly Liamin kanssa ja Hayes Finnin kanssa. 

**Bill Spencer**
Bill Spencer Jr. on liikemies joka omistaa 49 prosenttia Spencer Publications -yrityksestä, muotilehdestä ja tv-kanavasta. Karen Spencer omistaa 50 prosenttia yrityksestä ja Katie Logan Spencer yhden prosentin. Bill osti Forrester Creationsin ja meni naimisiin Katie Loganin kanssa. Steffy sai Billin myymään Forrester Creationsin takaisin Forrestereille. Billillä on kolme lasta, aikuiset pojat Liam Spencer ja Wyatt Fuller, sekä vauvaikäinen Will Spencer Katien kanssa. Lisäksi Billin käly Brooke odotti tälle lasta, mutta sai keskenmenon. Billin isä oli Bill Spencer, Sr. Karen Spencer, ja edesmennyt Caroline Spencer Forrester, ovat Billin sisaria. Caroline Spencer on Billin sisarentytär. Ollessaan naimisissa Katien kanssa, Billillä oli suhde Brooken kanssa. Saatuaan selville, Katie erosi Billistä ja kaappasi Karenin avulla Spencer Publicationsin toimitusjohtajan paikan itselleen. Bill ja Brooke seurustelivat ja menivät kihloihin, kunnes Ridge palasi kaupunkiin. Bill ja Brooke erosivat, ja Bill ja Katie palasivat yhteen ja menivät jälleen naimisiin. 

**Liam Spencer**
Liam tuli Los Angelesiin etsimään isäänsä, joka paljastui Billiksi. Liam on nyt töissä isänsä firmassa Spencer Publicationsissa. Liamilla ja Amberilla oli suhde, jonka jälkeen Amber huijasi odottavansa Liamille lasta. Marcus paljastui kuitenkin lapsen isäksi. Liam on syvästi rakastunut Hope Loganiin, ja he ovat kihloissa. Hope ja Liam erosivat väärinkäsitysten vuoksi, ja Steffy huijasi itsensä naimisiin Liam Spencerin kanssa. Lopulta he erosivat ja Hope ja Liam yrittivät jälleen mennä naimisiin, mutta Steffy paljasti olevansa Liamille raskaana. Nyt Steffyn lähdettyä Pariisiin ja jätettyä Liamin keskenmenon jälkeen Liam on palannut yhteen tosirakkautensa Hopen kanssa. Kaupunkiin saapunut Wyatt Fuller paljastui Liamin velipuoleksi. Hope seurusteli sekä Liamin, että Wyattin kanssa aikansa, ja lopulta meni naimisiin Wyattin kanssa, ja alkoi odottamaan tälle lasta joka kuitenkin meni kesken Hopen vierittyä portaat alas. Hope jätti Wyattin ja lähti Eurooppaan ja palasi vuosia myöhemmin takaisin ja palasi yhteen Liamin kanssa. He saivat tyttären joka kuitenkin kaapattiin ja he luulivat tämän kuolleen. Myöhemmin he saivat lapsensa takaisin ja Hope adoptoi edesmenneen Caroline Spencerin pojan Douglasin. Liam ja Hope ovat jälleen yhdessä ja menivät naimisiin. 

**Hope Logan**  Hope on Brooke Loganin ja Deacon Sharpen tytär,joka syntyi heidän salasuhteen aikana, jolloin Deacon oli vielä naimisissa Brooken tyttären Brigdet Forresterin kanssa. Hope on töissä Forrester Creationsilla, jossa hänellä on oma brändi Hope For The Future, jonka johtajana Hope toimii. Hope on ollut suhteessa Oliver Jonesin kanssa. Hope tapasi Liamin ja sai tietää, ettei tiennyt kuka hänen isänsä oli. Hope auttoi häntä löytämään isänsä, ja osoittautuikin, että Bill oli Bill Spencer Jr. Liam Spencer sopeutui lopulta siihen tosiasiaan, että Bill oli hänen kauan kadoksissa ollut isänsä. Hope alkoi seurustella Liamin kanssa. Steffy tunsi myös vetoa Liamiin,mutta Liam rakastui Hopeen. Hope meni kihloihin Liamin kanssa.Hope ja Liam erosivat väärinkäsitysten vuoksi, ja Steffy huijasi itsensä naimisiin Liam Spencerin kanssa. Lopulta he erosivat ja Hope ja Liam yrittivät jälleen mennä naimisiin, mutta Steffy paljasti olevansa Liamille raskaana. Nyt Steffyn lähdettyä Pariisiin ja jätettyä Liamin keskenmenon jälkeen Liam on palannut yhteen tosirakkautensa Hopen kanssa. Kaupunkiin saapunut Wyatt Fuller paljastui Liamin velipuoleksi. Hope seurusteli sekä Liamin, että Wyattin kanssa aikansa, ja lopulta meni naimisiin Wyattin kanssa, ja alkoi odottamaan tälle lasta joka kuitenkin meni kesken Hopen vierittyä portaat alas. Hope jätti Wyattin ja lähti Eurooppaan ja palasi vuosia myöhemmin takaisin ja palasi yhteen Liamin kanssa. He saivat tyttären joka kuitenkin kaapattiin ja he luulivat tämän kuolleen. Myöhemmin he saivat lapsensa Bethin takaisin ja Hope adoptoi edesmenneen Caroline Spencerin pojan Douglasin.Hope seurusteli jonkun aikaan Thomas Forresterin kanssa. Hope oli ihastunut Steffyn aviomieheen Finniin, jonka jälkeen Hope alkoi seurustella Carterin kanssa. Hope ja Carter ottivat Forrester Creationsin haltuunsa. Hope tuli katuma päälle ja sai Carterin myymään firman takaisin Ridgelle. Hope ja Carter erosivat, kun Hope tajusi rakastavansa edelleen Liamia. Hope ja Liam menivät naimisiin. 

**Pamela ”Pam” Douglas**
Pam on edesmenneen Stephanie Forresterin sisar, ja inhoaa Loganin perhettä. Pam oli kihloissa Brooken, Katien ja Donnan isän Stephen Loganin kanssa, mutta he erosivat. Tämän jälkeen Pam ihastui Nick Maroneen. Nyt Pam työskentelee Forresterilla sihteerinä yhdessä Donna Loganin kanssa. Pam on ollut ihastunut Ericiin. Pam seurustelee Charlien kanssa. 

**Wyatt Spencer**
Wyatt on Bill Spencerin ja Quinn Fullerin poika. Hope näki tämän alasti suihkussa metsässä jonka jälkeen Hope kaatui metsässä, ja mies pelasti tämän. Myöhemmin Wyatt jäljitti Hopen ja pyysi tätä treffeille. Hope huomasi Wyattilla olevan samanlainen miekkakoru kuin Billillä ja Liamilla, ja paljastuikin, että korun suunnitellut Quinn ja Bill olivat nuoruudenrakastettuja ja Bill on Wyattin isä. Quinn on tiennyt asiasta koko ajan, mutta halusi suojella Wyattia Spencerin perheeltä, ja ei pidä nyt Hopesta tämän sekaannuttua heidän asioihin. Myöhemmin Wyattin nuoruudenrakkaus Flo palasi Wyattin elämään ja he palasivat yhteen monien käänteiden kautta. 

**Quinn Forrester**
Quinn Fuller Forrester on omaa yritystään, Quinn Artisan Jewelersia, johtava korusuunnittelija. Quinnilla on poika Wyatt Fuller, Bill Spencerin kanssa. Quinn ei pidä Hopesta, koska tämä auttoi Wyattin isän selvittämisessä. Quinnin yritys on solminut yhteistyösopimuksen Forrester Creationsin kanssa. Quinnilla oli vispilänkauppaa Ericin kanssa, ja myöhemmin päätyi jälleen suhteeseen Brooke Loganin kanssa kihloissa olevan Bill Spencerin kanssa. Myöhemmin hän rakastui, ja meni naimisiin Deacon Sharpen kanssa. Liitto ei kuitenkaan kestänyt, ja Quinn yritti mm. tappaa Deaconin. Quinn myös piti muistinsa menettänyttä Liam Spenceria erossa perheestään, ja yritti saada tämän rakastumaan itseensä. Lopulta Quinn ja Eric rakastuivat, ja menivät vasten Forresterin suvun tahtoa vastaan naimisiin.

## Näyttelijät
### Näyttelijät ja roolihahmot (Suomen esitysaikojen mukaisesti)

### Satunnaisesti esiintyvät näyttelijät (Suomen esitysaikojen mukaisesti)

### Poistuneet henkilöt (Suomen esitysaikojen mukaisesti)

*Lisa Yamada &ndash; Luna Nozawa
*Joshua Hoffman &ndash; R.J. Forrester
*Hollis W.Chambers &ndash; Paul"Hollis"Hollister
*Clint Howard &ndash; Tom Starr
* Krista Allen &ndash; Dr. Taylor Hayes
* Darin Brooks &ndash; Wyatt Spencer
* Rena Sofer &ndash; Quinn Fuller
*Linsey Godfrey &ndash; Caroline Spencer
* Cassandra Creech &ndash; Grace Buckingham
* Wayne Brady &ndash; Reese Buckingham
* Kiara Barnes &ndash; Zoe Buckingham
* Diamond White &ndash; Paris Buckingham
* Obba Babatundé &ndash; Julius Avant
* Karla Mosley &ndash; Maya Avant
* Adain Bradley &ndash; Xander Avant
* Reign Edwards &ndash; Nicole Avant
* Anna Maria Horsford &ndash; Vivienne Avant
* Patrika Darbo &ndash; Shirley Spectra
* Courtney Hope &ndash; Sally Spectra
* Courtney Grosbeck &ndash; Coco Spectra
* Winsor Harmon &ndash; Thorne Forrester
* Fred Willard &ndash; John Forrester
* Kreikan ja Tanskan prinsessa Theodora &ndash; Alison Montgomery
* Othello Clark &ndash; Othello
* Denise Richards &ndash; Shauna Fulton
* Katrina Bowden  &ndash; Flo Fulton
* Stephanie Wang &ndash; Madison Lee
*Scott Turner Schofield &ndash; Nick
* Zack Conroy &ndash; Oliver Jones
*Ashlyn Pearce &ndash; Alexandria "Aly" Forrester
*Texas Battle &ndash; Marcus Walton Forrester
*Kristolyn Lloyd &ndash; Dayzee Leigh Forrester
*Kim Matula &ndash; Hope Logan Spencer
*Hunter Tylo &ndash; Dr. Taylor Hayes Forrester
*Jon Hensley &ndash; Dr. Meade
*Susan Flannery &ndash; Stephanie Forrester
*Mykel Shannon Jenkins &ndash; Charlie Baker
*Ronn Moss &ndash; Ridge Forrester (#1)
*Adrienne Frantz &ndash; Ambrosia "Amber" Moore Forrester
*Hillary B. Smith &ndash; Dr. Stacy Barton
*Ashley Jones &ndash; Bridget Forrester
*Edward & James Nigbor &ndash; Jack Marone
*Jack Wagner &ndash; Dominick ”Nick” Marone
*Lesley-Anne Down &ndash; Jacqueline "Jackie" Marone Knight
*Brandon Beemer &ndash; Owen Knight
*Patrick Duffy &ndash; Stephen Logan
*Rick Hearst &ndash; Whip Jones, III
*Sarah Brown &ndash; Agnes Jones
*Kyle Lowder &ndash; Rick Forrester
*Drew Tyler Bell &ndash; Thomas Forrester 
*Robin Riker &ndash; Beth Logan 
*Mackenzie Mauzy &ndash; Phoebe Forrester
*Daniel McVicar &ndash; Clarke Garrison
*William DeVry &ndash; Storm Logan
*Eileen Davidson &ndash; Ashley Abbott
*Antonio Sabato Jr. &ndash; Dante Damiano
*Lorenzo Lamas &ndash; Hector Ramirez
*Mick Cain &ndash; C.J. Garrison
*Darlene Conley &ndash; Sally Spectra
*Joseph Mascolo &ndash; Massimo Marone
*Schae Harrison &ndash; Darla Einstein Forrester
*Addison Hoover &ndash; Phoebe Forrester
*Alex Hoover &ndash; Stephanie ”Steffy” Forrester
*Colleen Dion &ndash; Felicia Forrester
*Kayla Ewell &ndash; Caitlin Ramirez
*Sydney Penny &ndash; Samantha Kelly
*Shanelle Workman &ndash; Gabriella ”Gaby” Moreno Forrester
*Ellen Wheeler &ndash; Sarah
*Michelle Davison &ndash; Ruthanne Owens
*Bryce Mouer &ndash; Rydy Delight
*Greg Wrangler &ndash; Ronalg ”Ron” Deacon
*Bryan Genesse &ndash; Rocco Carner
*Diane Cstle &ndash; Roberta
*Bobbie Phillips &ndash; Rhonda
*William Dennis Hund &ndash; Ruben Kelly
*Paul Satterfield &ndash; Pierce Peterson
*Kabir Bedi &ndash; Omar Rashid

*Lindsay Price &ndash; Michael Lai
*Jim Hanna &ndash; Marty, pilot
*Alejandra Florez &ndash; Marta
*Rita Comez &ndash; Maria
*Lauren Koslow &ndash; Margo Lynley Spencer
*Emilio Rivera &ndash; Lucien Cortez
*Luigi Amodeo &ndash; Lorenzo Barelli
*Rosana DeSoto &ndash; Liliana Dominguez
*Adam Huss &ndash; Lance
*Marcio Rosario &ndash; Juan
*Mary Kay Wolf &ndash; Joyce ”Joy” Jones
*José´Eber &ndash; José´Eber
*Joseph Campanella &ndash; Jonathan Young
*Maitland Ward &ndash; Jessica Forrester
*Rusell Todd &ndash; Jerry Birn
*Jeff Talon &ndash; Jhon Castellanos
*Brett Stmley &ndash; Jay Garvin
*Todd McKee &ndash; Jacob ”Jake” McLaine
*Monika Schnarre &ndash; Ivana Richards Vandervelt
*Isabel Gomez Bassols &ndash; Isabel
*Tristan Rogers &ndash; Hunter Jones
*Ray Laska &ndash; Harvey Goldblatt
*Shari Shattuck &ndash; Heather Thompson
*Joseph Marcell &ndash; Hudson
*Charles Grant &ndash; Grant Chambers
*Lesley Woods &ndash; Grandma Helen Logan
*Phyllis Diller &ndash; Gladys Pope
*Alisa Reyes &ndash; Ginger
*Gina Gallego &ndash; Gina Santana
*Alex Kubik &ndash; Cantz
*Charles Howerron &ndash; Frank Belkin
*Fabio Lanzoni &ndash; Fabio Lanzoni
*Connor Carmody &ndash; Eric Forrester III
*Erik Estrada &ndash; Eduardo Dominguez
*Dylan Neal &ndash; Dylan Shaw
*Carrie Mitchum &ndash; Donna Logan
*Stephen Shortridge &ndash; Dave Reed
*Richard King &ndash; Daryl Sharpe
*James Doohan &ndash; Damon Warwick
*Matthew Cowles &ndash; Curtis Love
*Alejandro De Hoyos &ndash; Curz Nuez
*Jerry Ayres &ndash; Conway Weston
*Scott Thompson Baker &ndash; Connor Davis
*Lilly Melgar &ndash; Claudia Cortéz
*Maria Diane &ndash; Claudette
*Charlton Heston &ndash; Charlton Heston
*Alan F.Smth &ndash; Charlie Weber
*Chuck Walling &ndash; Charlie McClaine
*Jeffrey Byron &ndash; Charles ”Chuck” Williams

*Jack Armastrong &ndash; Chadwick ”Chad” Huffington
*Paul Vato &ndash; Cesar
*Shannon Burke Bradley &ndash; Catherine
*Jessica Hopper &ndash; Caterina
*Hemry Darrow &ndash; Carlos Nunez
*Willow Cobenais &ndash; Caitlin
*Kin Shriner &ndash; Brian Carey
*Jeff Allin &ndash; Brian Burke
*Dan Martin &ndash; Bradley Baker
*Dorothy Lyman &ndash; Bonnie Roberts
*Peter Brown &ndash; Blake Hayes
*Nancy Burnett &ndash; Beth Logan (Elizabeth Henderson)
*Jhon Brandon &ndash; Ben McClain
*Paul H. Williams &ndash; Bailey Masterson
*Jeff Van Atta &ndash; Ash
*Arturo Sandoval &ndash; Arturo Sandoval
*Anthony Addabbo &ndash; Tony Carrera (Rush), Jonny Carrera
*Michael Sabatino &ndash; Anthony Armando
*Nadine Velazquez &ndash; Anna
*Judith Borne &ndash; Angela Forrester (huijari)/ Deveney Dixon
*Sabtina Bryan &ndash; Alisa Cordova
*Venus DeMilo Thomas &ndash; Alexandra
*Rosemarie Thomas &ndash; Alex Simpson
*Brian George &ndash; Ahmed
*Paulo Benedeti &ndash; Antonio Dominguez
*Gladys Jimenez &ndash; Carmen Arena
*Joanna Johnson &ndash; Caroline Spencer Forrester
*Courtnee Draper &ndash; Erica Lovejoy (Mary Warwick)
*Victor Alfieri &ndash; Giovanni Lorenzano
*Chris Robinson &ndash; Jack Hamilton
*Ian Buchanan &ndash; James Warwick
*Ashley Cafagna &ndash; Kimberly Fairchild
*Tracey Bregman &ndash; Lauren Fenmore
*Bobbie Eakes &ndash; Macy Alexander Sharpe
*Sarah Buxton &ndash; Morgan DeWitt
*Michael Swan &ndash; Myles Fairchild/ Adam Alexander
*Linda Gray &ndash; Priscilla Kelly
*Karim Prince &ndash; Raymond King #2
*Usher &ndash; Raymond King #1
*Marissa Tait &ndash; Becky Moore Garrison 
*Andrea Evans &ndash; Tawny Moore
*Jim Storm &ndash; Bill Spencer 
*Daniel Smith &ndash; Zende Forrester Dominguez
*Brian Gaskill &ndash; Oscar ”Ozzy” Marone
*Michael Dietz &ndash; Mark McClaine
*Tracy Lindsey Melchior &ndash; Kristen Forrester Dominguez
*Adrienne Frantz &ndash; April Knight 
*Maeve Quinlan &ndash; Megan Conley
*Justin Torkildsen &ndash; Rick (Eric junior) Forrester

## Katso myös
*Beritta Markkula
*Luettelo televisiosarjan Kauniit ja rohkeat henkilöistä
*Luettelo Kauniiden ja rohkeiden poistuneista henkilöistä

## Lähteet

## Aiheesta muualla
*Virallinen sivusto 
*''Kauniit ja rohkeat'' MTV:n suoratoistopalvelussa 
*
*RidgeForrester.com – Ridgen viralliset kotisivut 
*Ylen Elävä arkisto: Ridge Jyväskylässä
**[https://www.iltalehti.fi/telkku/ohjelmat/kauniit-ja-rohkeat/3101 Kauniit ja rohkeat]* Telkun Ohjelma-oppaassa